Document ID: /roh_data/filtered/fineweb-2-filterrobots_roh.jsonl.gz/68718

La Svizra augmenta l’agid per l’Etiopia. Il pajais survegn ulteriurs 6 milliuns francs per l’onn che vegn, quai ha communitgà la presidenta da la Confederaziun Simonetta Sommaruga tar sia visita en il pajais ost-african.
Sommaruga ha punctuà ch’ella renconuschia la rolla impurtanta che l’Etiopia gioga tar la recepziun da fugitivs dals pajais vischins. Ils 6 milliuns francs èn part da l’agid urgent per la Siria e ses stadis vischins ch’il Cussegl federal aveva decis la fin dal mais passà.